7.pielikums

**PAZIŅOJUMS**

**par Dobeles novada ilgtspējīgas attīstības stratēģijas 2021. - 2045. gadam projekta un**

**Dobeles novada attīstības programmas 2021. - 2027. gadam projekta publisko apspriešanu.**

Dobeles novada dome 2021. gada 26. augusta domes sēdē pieņēmusi lēmumu Nr.\_\_/\_\_ “Par Dobeles novada ilgtspējīgas attīstības stratēģijas 2021. - 2045. gadam projekta nodošanu publiskajai apspriešanai” un lēmumu Nr.\_\_\_/\_\_\_ “Par Dobeles novada attīstības programmas 2021. - 2027. gadam projekta nodošanu publiskajai apspriešanai”.

**Dobeles novada ilgtspējīgas attīstības stratēģija 2021. – 2045. gadam (IAS)** ir ilgtermiņa teritorijas attīstības plānošanas dokuments, kurā noteikts Dobeles novada ilgtermiņa attīstības redzējums – vīzija, stratēģiskie mērķi, prioritātes un telpiskās attīstības perspektīva. IAS ir pašvaldības hierarhiski augstākais ilgtermiņa attīstības plānošanas dokuments. IAS projekta izstrāde noritējusi 2021. gada pirmajā pusē līdz ar jaunā Dobeles novada izveidi (sākot ar 2021. gada 1. jūliju), kas apvieno trīs novadus – Auces novadu, Dobeles novadu un Tērvetes novadu.

**Dobeles novada attīstības programma** **2021. - 2027. gadam** ir vidēja termiņa teritorijas attīstības plānošanas dokuments, kurā noteiktas vidēja termiņa prioritātes un rīcības, kuras pašvaldība apņēmusies īstenot novada ilgtspējīgas, integrētas un koordinētas attīstības nolūkos.

Abu attīstības plānošanas dokumentu publiskā apspriešana ilgs no **2021. gada 7. septembra līdz 2021. gada 8. oktobrim**.

**Publiskās apspriešanas sanāksmes notiks tiešsaistē “Zoom” platformā:**

**2021. gada 21. septembrī plkst. 10.00, pieslēgšanās saite: *jāpievieno***

**2021. gada 21. septembrī plkst. 17.00, pieslēgšanās saite: *jāpievieno***

Pieslēgšanās sanāksmei ir bez iepriekšējas reģistrācijas.

Aicinām savlaicīgi pārliecināties, vai jūsu datorā / viedierīcē ir lejupielādēta “Zoom” lietotne.

**Elektroniskā formātā** ar Dobeles novada ilgtspējīgas attīstības stratēģijas 2021.-2045.gadam projektu var iepazīties:

<https://geolatvija.lv/geo/tapis#document_18533> un Dobeles novada pašvaldības mājas lapā [www.dobelesnovads.lv](http://www.dobelesnovads.lv)

**Elektroniskā formātā** arDobeles novada attīstības programmas 2021. - 2027. gadam projektu var iepazīties:

<https://geolatvija.lv/geo/tapis#document_18529> un Dobeles novada pašvaldības mājas lapā [www.dobelesnovads.lv](http://www.dobelesnovads.lv)

**Klātienē** ar plānošanas dokumentiem **var iepazīties** darba laikā (iepriekš saskaņojot tikšanās laiku) sekojošās vietās:

-Brīvības iela 17, Dobelē, 1.kabinetā - Attīstības un plānošanas nodaļas vadītāja L.Šereiko

- Brīvības iela 17. Dobelē 3.kabinetā, Attīstības un plānošanas nodaļas attīstības plānotāja Zane Peļņa,

- Jelgavas iela 1, Auce, Dobeles novads,

- “Zelmeņi”, Tērvete, Tērvetes pagasts, Dobeles novads.

Rakstiskus priekšlikumus par abiem attīstības plānošanas dokumentiem var iesniegt līdz š.g. 8.oktobrim (ieskaitot) nosūtot pa pastu, adrese: Brīvības iela 17, Dobele, LV-3701 vai ievietojot domes pastkastītē pie ieejas durvīm (adrese), vai nosūtīt elektroniski dome@dobele.lv vai zane.pelna@dobele.lv. Fiziskām personām obligāti jānorāda vārds, uzvārds, dzīves vietas adrese un telefons. Juridiskām personām jānorāda reģistrācijas numurs, juridiskā adrese un darbības vietas adrese.